જયારે સામાપક્ષે જંગલેશ્ર્વર મેઈન રોડ પર અંકુર સોસાયટીમાં રહેતા હબીબ અલીભાઈ ઉર્ફે કાળુભાઈ ઠેબા (ઉ. વ. ૪૦)એ પોલીસમાં ફરિયાદ નોંધાવી છે કે, પોતે રાત્રીનાં ૧૧:૩૦ વાગ્યે ઘરે હતા ત્યારે તેના નાના ભાઈ નાસીરનો ફોન આવ્યો હતો કે, જંગલેશ્ર્વર મેઈન રોડ પર ખોડિયાર મંદિર પાસે ઝઘડો થયો છે તેથી તે તાત્કાલિક રાધાકૃષ્ણનગરમાં આવેલ ખોડિયાર મંદિર પાસે દોડી ગયા હતા ત્યાં બાબુ મહેતા, પ્રકાશ ઉર્ફે પકો આહિર, રણજીત ચાવડા, તુષાર મહેતા, રવિ લાવડીયા, વિપુલ બકુત્રા તથા બીજા અજાણ્યા શખ્સો સહિતનાઓએ તેનાં નાના ભાઈ નાસીર સાથે બોલાચાલી કરી ઝઘડો કરતા હોય જેથી સમજાવવા જતાં રણજીત ચાવડા સહિતનાં ઉપરોકત શખ્સોએ ઘાતક હથિયારો વડે હુમલો કરી મારમારી ઈજા કરી હતી તથા પડોશમાં રહેતા દિલાવર નુરમહમદ મકરાણીને રણજીતે તલવાર વડે હુમલો કરી તથા હબીબભાઈને મારમારી ઈજા કરતાં સારવારમાં સિવિલ હોસ્પિટલમાં ખસેડવામાં આવ્યા હતા.